*Приложение* ***№4***

**ДЕКЛАРАЦИЯ – СЪГЛАСИЕ**

**за обработка на лични данни съгласно Регламент (ЕС) 2016/679**

Долуподписаният/ната……………………………………………….......................................

*(изписват се трите имена и ЕГН на субекта на лични данни)*

**ДЕКЛАРИРАМ**:

Съгласен/на съм Окръжен съд – Пазарджик да обработва и съхранява личните ми данни, съгласно изискванията, при спазване на разпоредбите на Закона за защита на личните данни и във връзка с Регламент (ЕС) 2016/679, които предоставям по повод подаване на документи за кандидатстване за съдебен преводач; последващо включване в Списъка на съдебните преводачи за съдебния район на Окръжен съд - Пазарджик и изпълняване на функциите на съдебен преводач.

Известно ми е, че:

- моите лични данни, които съм предоставил/а на Окръжен съд – Пазарджик в рамките на процедурата по кандидатстване за съдебен преводач; включване в списъка на съдебните преводачи за съдебния район на Окръжен съд - Пазарджик и изпълняване функциите на съдебен преводач се обработват от Окръжен съд – Пазарджик за целите на горепосочената процедура и изпълнение на законови задължения на администратора, управлението на човешките ресурси, финансово-счетоводна отчетност;

- информиран/а съм, че Окръжен съд – Пазарджик може да обработва моите лични данни само докато и доколкото това е необходимо във връзка с процедурата по кандидатстване за съдебен преводач; включване в списъка на специалистите, утвърдени за съдебни преводачи към Окръжен съд - Пазарджик и изпълняване функциите на съдебен преводач. За обработка извън тези рамки (например, след заличаване от списъка на съдебните преводачи или след като кандидата за съдебен преводач не е одобрен) Окръжен съд – Пазарджик се нуждае от моето допълнително съгласие в съответствие с разпоредбите за защита на личните данни.

- заявлението и всички приложени към него документи се съхраняват в Окръжен съд – Пазарджик в срок от 6 (шест) месеца, считано от утвърждаването на актуализираният списък за съдебни преводачи (ако кандидатът не е одобрен за съдебен преводач) и в срок от 6 (шест) месеца, считано от утвърждаване на списъка за заличаване на съдебни преводачи от утвърдения списък на съдебните преводачи към Окръжен съд – Пазарджик.

- при желание, всеки кандидат може да получи обратно комплекта си с документи, преди изтичането на горепосочения срок.

Информиран/а съм за правото ми да подам жалба до надзорния орган в случай на неправомерно обработване на мои лични данни.

**Дата: ………………… Декларатор: ……………………**

**Информация по чл. 13 от Регламент (ЕС) 2016 / 679, предоставяна от администратора при събиране на лични данни от субекта на лични данни:**

Окръжен съд – Пазарджик обработва лични данни, съблюдавайки принципа на дуализъм, а именно: при изпълнение на съдебните си функции – правораздавателна дейност и като „обикновен“ администратор – при извършване на административна дейност.

**Данни за контакт с администратора:**

Адрес: 4000 гр.Пазарджик, ул.„Хан Крум“ № 3

Работно време: понеделник – петък, 08:30ч. – 17:00ч.

Електронна поща: pazardzhik-os@court-pz.info

**Цели на обработване:**

Събраните данни за съответните лица се използват за служебни цели: за всички дейности, свързани с участието им в съдебния процес (служебни бележки, справки, удостоверения и др.); за установяване на връзка с лицето по телефон, за изпращане на кореспонденция, отнасяща се до изпълнение на задълженията му като преводач; за водене на счетоводна отчетност относно дължимите възнаграждения и командировъчни разходи на вещите лица/преводачите, участвали в съдебния процес.

Правното основание е за изпълнение на нормативните изисквания на Граждански процесуален кодекс, Наказателно-процесуалния кодекс, Закон за съдебната власт, Закон за счетоводството, Закона за данъците върху доходите на физическите лица, Наредба № Н-1/16.05.2014г. за съдебните преводачи и др.

**Категории получатели на лични данни:**

Данни от регистъра могат да бъдат предоставяни на държавни институции с оглед изпълнение на нормативно задължение (МП, МВР, Прокуратура, следствени органи, НАП, НОИ и др.) Във връзка с използването на пощенски и куриерски услуги – пренасяне и доставка на призовки, съобщения и пратки до вещи лица, участници в съдебните производства, съдът посочва следните данни: три имена, адрес, област, пощенски код и наименование на населеното място. Данните от регистъра не се трансферират в други държави.

Допълнителна информация във връзка с обявената процедура и вътрешните правила за защита на личните данни, приети от администратора, може да се намери на Интернет страницата на Окръжен съд – Пазарджик.